**NAVODILA ZA DELO PRI POUKU ANGLEŠČINE V 3. RAZREDU (8. 4. 2020)**

Dragi tretješolec,

Pozdraviva se najprej H-E-L-L-O, this is how we say hello ... Dodala sem ti tudi [posnetek](https://youtu.be/zZjGxZEJ4OE) (hello song), da me lahko poslušaš.

Veš kaj se bliža? Naj ti namignem ... barvanje jajc, šunka, košara, zajček ... Že veš? Ja, seveda veš! Velika noč se bliža. Se kaj veseliš?

Se spomniš pesmi o velikonočnem zajčku iz 1. razreda? Mr. Easter bunny. Oglej si [posnetek](https://youtu.be/rQ4hmpez5u4) in poslušaj, nato poslušaj še enkrat in poskusi pesem povedati tudi ti.

Zaigraj [igro](https://www.youtube.com/watch?v=YOSCE0XTwEI), v kateri moraš poiskati zajčke, jajca in piščančke. Nekaj podobnega smo se igrali v času božiča, se spomniš? Jih lahko vse prešteješ dovolj hitro? 😊

Tudi tisti, ki govorijo angleško, praznujejo veliko noč. Rečejo ji **Easter**. Tudi oni barvajo jajca/**They colour eggs**. Jedo šunko/**They eat ham**. Naložijo košarico polno velikonočnih dobrot/**They fill the basket with Easter treats**. Odpravijo pa se tudi na lov za velikonočnimi jajci/**They hunt for Easter eggs**.

S klikom na [povezavo](https://learnenglishkids.britishcouncil.org/word-games/easter) povadi besedišče o veliki noči. Poveži besedo in sliko. S klikom na zvočnik zraven besede jo najprej poslušaj.

Zdaj pa še odpri zvezek, napiši naslov EASTER in napiši ter nariši:

an Easter bunny – velikonočni zajček

a chick – piščanec

a lamb - jagnje

an Easter egg – velikonočno jajce

a basket – košara

a ham – šunka

a chocolate egg – čokoladno jajce

a horseradish - hren

Easter egg hunt – lov na velikonočna jajca

Poglej si risanko s [pujso Pepo](https://www.youtube.com/watch?v=IS_LQNCleio&t=40s), ki se je s prijatelji odpravila na lov za čokoladnimi jajci.

Lep pozdrav

učiteljica Vesna

P. S. Če boš imel težave, mi piši na [vesna.njenjic@os-velikapolana.si](mailto:vesna.njenjic@os-velikapolana.si)